**Изх. № РД-12-156/17.03.2017 г.**

***СЪОБЩЕНИЕ***

 **До**

 **Участниците и всички заинтересовани лица в процедура възлагана по реда на ЗОП – публично състезание, с предмет:**

 ***„Изграждане на учебен център за практическо обучение на студентите от професионални направления Растениевъдство и Растителна защита в Аграрен университет - Пловдив“***

 **Относно: Писмени разяснения по смисъла на чл.180, ал.2 от ЗОП**

**Уважаеми г-жи и г-да,**

**На 16.03.2017 г. е постъпил въпрос, за даване на разяснения по документацията на гореописаното публично състезание:**

**Въпрос №1:** Относно Приложение №3 „Техническо предложение“ т.6 е записано: *„В случай, че бъдем определени за изпълнител на поръчката гарантираме, че сме в състояние да изпълним поръчката в срок до …………( …………….. словом)* ***календарни дни*** *от датата на възлагане“,* в същото време в Документацията за участие, Раздел І, Обща част, т. 4. „Срок за изпълнение на поръчката, т.4.1. е записано*: „Срокът за изпълнение на строително-монтажните работи е съгласно техническото предложение на участника в* ***месеци*** *и включва времето от подписване на Протокол за откриване на строителна площадка и определяне на строителна площадка и определяне на строителна линия и ниво на строежа до подписването на Констативен акт за установяване годността за приемане на строежа (част, етап от него) – Приложение №15 към чл.7, ал.3, т.15 от Наредба №3 от 31 Юли 2003 година“* и в същата т.4 от Документацията за участие е записано: *„Участникът предлага срок за изпълнение на поръчката в* ***месеци****“.*

Моля Възложителят да уточни, в календарни дни или в месеци, да бъде посочен срока за изпълнение в т.6 на Приложение №3 „Техническо предложение“.

**Отговор**

***Допусната е техническа грешка в*** ***Приложение №3 „Техническо предложение“:***

***Срока за изпълнение в т. 6 на Приложение №3 „Техническо предложение“ следва да се чете в месеци, като тази точка се чете:***

*„В случай, че бъдем определени за изпълнител на поръчката гарантираме, че сме в състояние да изпълним поръчката в срок до …………( …………….. словом) месеца от датата на възлагане“*

**Съобразно Документацията за участие, Раздел VІ „Критерий за оценка на офертите“, в Методиката за комплексна оценка, за показател П3 „Предложен срок за изпълнение на предмета на поръчката“ е записано:**

***„Важно! Възложителят определя максимален срок за изпълнение 20 (двадесет) месеца, но не по-късно от 17.02.2019 г., датата на приключване на проекта. При изготвяне на своите предложения участниците следва задължително да се съобразят с така посоченият максимален срок за изпълнение на поръчката.***

***Участникът предлага срок за изпълнение на поръчката в месеци. Предложенията по показател срок за изпълнение се представят като число в месеци с точност до втория знак след десетичната запетая. При превръщането на срок за изпълнение от календарни дни (съгласно линейния график) в месеци, следва да се вземе като константа брой дни в месеца 30. Ще бъдат отстранени предложения, в които срокът за изпълнение е предложен в различна мерна единица, и/или е констатирано разминаване между предложения срок за изпълнение и линейния график извън математически допустимото закръгляване при изчисление и/или предложеният срок за изпълнение превишава посоченият максимален срок за изпълнение на поръчката“.***

**В тази връзка, при изготвяне на своето Приложение №3 „Техническо предложение“, участниците изцяло следва да се съобразят с горното изискване и да представят Срока за изпълнение (в т. 6 на Приложение №3 „Техническо предложение“) в месеци.**

 **С Уважение, …………/п/…………..**

 **Ректор: проф. д-р Христина Янчева**

 **/подпис – заличен, чл. 2, ал. 1 ЗЗЛД/**